པྲ་ཏི་རིན་ཆེན་དོན་གྲུབ་གྱི་སུམ་རྟགས་དགོངས་འགྲེལ་ལས་སློབ་དཔོན་དྲན་པ་ཡེ་ཤེས་དཔལ་གྱི་སྨྲ་སྒོ་མཚོན་ཆའི་ནང་གི་ལ་དོན་གྱི་ན་ལའི་འཇུག་ཚུལ་སྐོར་ལུང་འདྲེན་གནང་ཡོད་པ་དེ་ད་ལྟའི་ངས་དཔྱད་བྱར་གྱུར་བའི་དང་འདྲ་ས་མང་པོ་ཡོད་པར་སྙམ་ལ་།དེ་ནི་ལ་ནི་གཉིས་པ་བཞི་པ་དང།།བདུན་པ་སྡུད་དང་སྦྱོར་བ་དང་།།སྨོན་དང་ཚད་འཛིན་གཞི་དང་ནི།།ཚེ་སྐབས་དག་ཏུ་འདོད་པ་ཡིན།།ཞེས་པ་དང་།དུ་ལ་སོགས་པ་ལ་དང་མཐུན།།དེ་ཉིད་དག་ནི་ལྷག་པ་ཡིན།།དེ་བཞིན་ལྷག་བཅས་ལ་ལའོ།།ཞེས་དང་།ན་ཞེས་བྱ་བའི་ཚིག་གི་དོན།།དམིགས་ཀྱིས་འབྱེད་དང་རྒྱུ་མཚན་དང་།།རྒྱུ་མཚན་དོན་གྱིས་བསྟན་པ་དང་།།ལས་དང་ཆེད་དང་རྟེན་གནས་དང་།།ཕྱི་ཚིག་དེ་གཞན་སོགས་སྟོན་དང་།།འོས་པར་དཀའ་བ་མཆོག་འཛིན་པ།།ཕྱི་ཚིག་ངེས་པར་འབྱེད་པ་དང་།།དེ་ལས་བཟློག་པ་ཉིད་དང་ནི།།འགལ་མི་འགལ་སྟོན་པ་དང་།།སྨོན་དང་འདྲི་དང་ཐེ་ཚོམ་གཞི།།ཚེ་སྐབས་རྣམས་ལ་འདི་མཐོང་ངོ།།ཞེས་གསུངས་པ་དང་།གཞན་ཡང་དཔའ་རིས་སངས་རྒྱས་མཆོག་གིས་ན་སྒྲ་གལ་འཛུགས་གཞུང་འཛུགས་དང་།།རྒྱུ་མཚན་དང་ནི་མཐུན་མི་མཐུན་།།འོས་དང་མི་འོས་སྨོན་པ་དང་།།ཐེ་ཚོམ་རྣམས་ལ་འཇུག་པ་ཡིན།།ཞེས་པ་དང་།ལ་སྒྲ་མཚམས་སྦྱོར་གཞན་འདྲེན་དང་།།ཉམས་དང་འབྱུང་ཁུངས་སྟོན་པ་དང་།།ལྷག་མ་སྡུད་པ་རྣམས་ལ་འཇུག།ཞེས་གསུངས་པ་ལས་ན་ལ་གཉིས་ཀྱི་འཇུག་ཚུལ་མང་དུ་གསུངས་ཡོད་ལ།ལ་དོན་གྱི་སུ་སོགས་ཡི་གེ་བདུན་པོའི་ཚབ་ཏུ་ཕལ་ཆེར་ན་ལ་གཉིས་ཅི་དགར་འཇུག་ཆོག་པ་དང་།ཡང་བོད་ཀྱི་ཡི་གེའི་སྤྱི་རྣམ་བློ་གསལ་འཇུག་ངོགས་ལས།སུ་རུ་དུ་ན་ལ་རྣམས་དང་།རུ་བསྡུས་པའི་ར་ཡིག་དང་ད་དྲག་སོགས་ཀྱི་དབང་གིས་ཐོབ་པ་ཏུ་ཡིག་སྟེ་བདུན་ཡོད་ལ།འདི་དག་གི་ཚབ་ཏུ་ཕལ་ཆེར་ལ་ཡིག་འགྲོ་བའི་རྒྱུ་མཚན་གྱིས་ལ་དོན་ཡང་ཟེར།དེའི་སྟབས་ཀྱིས།དེ་དག་རྩིས་འཁོར་གྱི་ཙིག་རྟགས་ཀྱི་ཚབ་ཏུ་བཀོལ་སྤྱོད་བྱས་ཆོག་པ་དང་འདྲ་བར་སྙམ།དེ་བཞིན་དུ་ལ་ན་གཉིས་ལ་འཇུག་ཚུལ་གཞན་ཀྱང་ཤིན་ཏུ་མོད་པ་ལྟར་ཡི་རྩིས་འཁོར་ཕབ་གཞོང་ངོས་ཀྱི་མྱུར་མཐེབ་བཀོལ་སྤྱོད་ཀྱང་བཀོལ་སྤྱོད་ཀྱི་ལས་འགན་མི་འདྲ་བའི་དབང་གིས་མི་མཐུན་ས་འབེལ་པོ་འདུགདཔེན་ན་ལ་སོགས་པའི་བེད་སྤྱོད་དང་བྱེད་ནུས་མི་འདྲ་བ་ལས་ཡི་རྩིས་འཁོར་ཕབ་་གཞོང་ངོས་ཀྱི་མྱུར་མཐེབ་བཀོལ་སྤྱོད་ཐད་དོ་མི་མཉམ་པ་དང་ཧེ་བག་ཆེན་པོ་བྱུང་གི་འདུག་པར་གདོན་མི་ཟའོ།།ལ་དོན་ཡང་དེ་དང་འདྲ་བར་གོང་ན་བཤད་ཟིན་ཏོ།།